**OBRAZLOŽENJE**

**POLUGODIŠNJEG IZVJEŠTAJA**

**O IZVRŠENJU PRORAČUNA**

**OPĆINE SVETI ĐURĐ ZA 2024.GODINU**

**I. ZAKONSKA OBVEZA**

Zakonom o proračunu („Narodne novine“, broj 144/21) propisana je obveza izrade i podnošenja polugodišnjeg izvještaja o izvršenju proračuna do 30. rujna tekuće proračunske godine, a istim zakonom je i propisano da polugodišnji izvještaj o izvršenju proračuna sadrži opći i posebni dio, obrazloženje i posebne izvještaje.

Obrazloženje općeg dijela izvještaja o izvršenju proračuna sadrži obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva.

Posebni izvještaji u polugodišnjem izvještaju o izvršenju proračuna su:

-izvještaj o korištenju proračunske zalihe,

-izvještaj o zaduživanju na domaćem i stranom tržištu novca i kapitala i

-izvještaj o danim jamstvima i plaćanjima po protestiranim jamstvima.

**II. OBRAZLOŽENJE OPĆEG DIJELA PRORAČUNA**

Sukladno članku 42. Zakona o proračunu Plan Proračuna Općine Sveti Đurđ za 2024.godinu donesen je na razini skupine (druga razina) ekonomske klasifikacije. Polugodišnji izvještaj o izvršenju proračuna donosi se na razini odjeljka (četvrta razina) u općem i posebnom dijelu proračuna, sukladno članku 76. Zakona o proračunu.

Polugodišnjim izvršenjem proračuna Općine Sveti Đurđ za 2024.godinu realizirano je kako slijedi:

* ukupni prihodi poslovanja i prihodi od prodaje nefinancijske imovine ostvareni su u iznosu od 963.614,92 € dok su ukupni rashodi poslovanja i rashodi za nabavu nefinancijske imovine ostvareni u iznosu od 1.137.455,02 € što rezultira manjkom prihoda u iznosu od 173.840,10 €
* primici od financijske imovine i zaduživanja, te izdaci za financijsku imovinu i otplate zajmova ostvareni u iznosu od 0,00 eura

**a) Prihodi i primici poslovanja**

U prvoj polovici 2024.godine Općina Sveti Đurđ ostvarila je **prihode poslovanja (razred 6)** u iznosu od 962.989,92 € i **prihode od prodaje nefinancijske imovine (razred 7)** u iznosu od 625,00 €.

**Prihodi od poreza (61)** ostvareni su u iznosu od 350.200,98 €, a obuhvaćaju porez na dohodak od nesamostalnog rada, porez na dohodak od samostalnih djelatnosti (obrta), porez na dohodak od imovine i imovinskih prava, porez na robu i usluge, porez na korištenje dobara ili izvođenje aktivnosti i sl.

Osim gore navedenih poreza u tu skupinu proračunskih prihoda spadaju i porez na promet nekretninama, odnosno porez na stjecanje vlasništva nad nekretninom sukladno Zakonu o porezu na promet nekretninama, porez na potrošnju alkoholnih i bezalkoholnih pića koji plaćaju vlasnici ugostiteljskih objekata.

Pod **pomoći iz inozemstva i od subjekata unutar općeg proračuna (63)** spadaju tekuće i kapitalne pomoći općinskih, županijskih i državnih proračuna, te ostalih subjekata unutar općeg proračuna.

U prvoj polovici 2023.godine te su pomoći ostvarene u iznosu od 403.351,20 €, a odnose se na:

-tekuće pomoći iz državnog proračuna (KOMPENZACIJSKE MJERE) u iznosu od 401.943,60 €,

-pomoći iz proračunskim korisnicima iz proračuna koji im nije nadležan- sufinanciranje programa javnih potreba u predškolskom odgoju -Ministarstvo znanosti i obrazovanja u iznosu od 1.407,60 €

**Prihodi od imovine (64)** kao sljedeća podskupina prihoda poslovanja ostvareni su u prvoj polovici 2024.godine u iznosu od 107.073,49 €.

Prihodi od nefinancijske imovine ostvareni su u iznosu od 95,39 €, a odnose se na:

-prihodi od zateznih kamata

-naknada za korištenje nefinancijske imovine (spomenička renta, naknada za korištenje prostora elektrana HE Čakovec i HE Dubrava) u iznosu od 106.978,10 €.

**Prihodi od upravnih i administrativnih pristojbi, pristojbi po posebnim propisima i naknadama (65)** ostvareni su u iznosu od 97.201,99 €, a odnose se na:

-prihodi po posebnim propisima (doprinos za šume, refundacija režijskih troškova od zakupa poslovnih prostora, naknada za prenamjenu zemljišta, ostali prihodi po posebnim propisima) u iznosu od 1.560,92 €, te prihoda od sufinanciranja cijene roditelja djece polaznika dječjeg vrtića „Suncokret Sveti Đurđ“ -proračunski korisnik u iznosu od 53.305,32 €

-komunalni doprinosi i naknade (komunalni doprinos i komunalna naknada) u iznosu od 42.335,75 €

**Prihodi od prodaje proizvoda i robe te pruženih usluga i prihodi od donacija (66)** ostvareni su u iznosu od 2.356,76 €, a odnose se na prihod od pruženih usluga za vođenje naknade za uređenje voda, te prihodi od donacija pravnih i fizičkih osoba povodom Dana općine.

**Prihodi od kazne, upravne mjere i ostali prihodi (68)** u iznosu od 2.805,50 €, a odnose se prihode od kazne i upravnih mjera, te ostali prihodi poslovanja.

**Prihodi od prodaje neproizvedene dugotrajne imovine (71)** ostvareni su u iznosu od 625,00 €, a odnose se na prihod od prodaje građevinskog zemljišta.

**b) Rashodi i izdaci poslovanja**

U prvoj polovici 2024.godine Općina Sveti Đurđ ostvarila je **rashode poslovanja (razred 3)** u iznosu od 891.933,65 € i **rashode za nabavu nefinancijske imovine (razred 4)** u iznosu od 245.521,37 €

**Rashodi za zaposlene (31)** u prvoj polovici 2024.godine ostvareni su u iznosu od 124.448,70 €, a odnose se na rashode za zaposlene u Jedinstvenom upravnom odjelu, plaće načelnika, odnosno izvršne vlasti. Rashodi za zaposlene obuhvaćaju bruto plaće, doprinose na plaće i ostale rashode za zaposlene.

**Materijalni rashodi (32)** u prvoj polovici 2024.godine ostvareni su u iznosu od 285.257,53 €, a odnose se na:

* naknade troškova zaposlenima (službena putovanja, naknade za prijevoz na posao i s posla, stručna usavršavanja zaposlenika, korištenje osobnog automobila u službene svrhe i ostale naknade troškova zaposlenima) u iznosu od 5.212,13 €,
* rashode za materijal i energiju (uredski materijal, literatura, materijal i sredstva za čišćenje i održavanje, električna energija, plin, motorni benzin i diesel gorivo, materijali i dijelovi za tekuće i investicijsko održavanje, sitni inventar) u iznosu od 62.260,43 €,
* rashode za usluge (telefon, poštarina, usluge tekućeg i investicijskog održavanja objekata i opreme, opskrba vodom, deratizacija i dezinsekcija, ostale komunalne usluge, zakupnine i najamnine za građevinske objekte, veterinarske usluge, usluge odvjetnika i pravnog savjetovanja, geodetsko-katastarske usluge, ostale intelektualne usluge, usluge ažuriranja računalnih baza, usluge razvoja software-a, grafičke i tiskarske usluge, uređenje prostora, usluge čišćenja i ostale nespomenute usluge) u iznosu od 152.500,18 €,
* ostale nespomenute rashode poslovanja (naknade za rad članovima predstavničkih tijela, ostale slične naknade za rad, premije osiguranja, reprezentacija, članarine, javnobilježničke pristojbe, odvjetničke usluge, ostale pristojbe i naknade, troškovi sudskih postupaka, rashodi protokola i ostali nespomenuti rashodi) u iznosu od 65.284,79 €.

**Financijski rashodi (34)** u prvoj polovici 2024. godine ostvareni su u iznosu od 5.449,94 €, a odnose se na ostale financijske rashode (bankarske usluge i usluge platnog prometa i ostale nespomenute financijske rashode.

**Subvencije (35)** su ostvarene u iznosu od 12.320,00 €, a odnose se na dane potpore poljoprivrednicima i obrtnicima.

**Naknade građanima i kućanstvima na temelju osiguranja i druge naknade (37)** ostvarene su u iznosu od 69.102,83 €, a odnose se na:

-isplatu pomoći obiteljima i kućanstvima (novčane pomoći umirovljenicima za Uskrs i Božić, financijske pomoći mještanima) u iznosu od 50.048,65 €,

-porodiljne naknade i oprema za novorođenčad, te darovi za djecu u iznosu od 400,00 €

-sufinanciranje prijevoza učenika srednjih škola u iznosu od 9.888,11 €

-pomoći nacionalnim zajednicama i manjinama-Romi u iznosu 8.000,00 €,

-ostale naknade iz proračuna u naravi (financijska pomoć obiteljima za ulaganje u izgradnju i adaptaciju stambenih objekata) u iznosu od 766,07 €.

**Ostali rashodi (38)** ostvareni su u iznosu od 173.933,15 €, a odnose se na:

-tekuće donacije (vjerske zajednice, udruge građana i političke stranke, sportske udruge) u iznosu od 173.333,15 €,

-kazne i naknade šteta (naknade šteta pravnim i fizičkim osobama za naknadu štete od elementarne nepogode – tuča) u iznosu 600,00 €.

**Rashodi za nabavu proizvedene dugotrajne imovine ( 42)** ostvareni su u iznosu od 245.521,37 €. Na rashode za građevinske objekte utrošen je iznos od 214.529,03 €, koji se odnosi na:

-poslovni objekti ( uređenje svečane sale općine) u iznosu od 65.340,79 €.

-ceste i ostali prometni objekti (asfaltiranje nerazvrstanih cesta, izgradnja prilazne ceste prema Romskom naselju, izgradnja ceste UK 4) u iznosu od 129.831,74 €.

-ostale građevinske objekte ( opremanje svlačionica po nogometnim klubovima, opremanje dječjeg igrališta dječji vrtić „Suncokret Sveti Đurđ“) u iznosu od 19.356,50 €

Na rashode za nabavu postrojenja i opreme utrošen je iznos od 25.892,34 € od čega se najveći dio u iznosu od 10.258,97 € odnosi na nabavu opreme za opremanje svečane sale općine, dok se preostali dio odnosi na nabavu računala, opreme za grijanje, ventilaciju i hlađenje, te ostale instrumente.

**III. OBRAZLOŽENJE POSEBNOG DIJELA PRORAČUNA**

Razdjel je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne ( regionalne) samouprave može dodijeliti izvršnom tijelu, predstavničkom tijelu i upravnim tijelima.

Sukladno gore citiranom Pravilniku, Proračun Općine Sveti Đurđ sukladno Pravilniku o proračunskim klasifikacija strukturiran je s dva razdjela i tri glave.

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnosti i projekt pripadaju samo jednom programu.

U nastavku daje se pregled definiranih programa kroz koje se prati realizacija proračuna Općine Sveti Đurđ u 2024. godini.

Rashodi poslovanja i rashodi za nabavu nefinancijske imovine iskazani su u posebnom dijelu proračuna u razdjelima prema proračunskim klasifikacijama.

**Program 1001- REDOVNA DJELATNOST OPĆINSKOG VIJEĆA**

U okviru navedenog programa utrošena su sredstva u iznosu od 12.055,04 €. Navedena sredstva utrošena su na realizaciju sljedećih aktivnosti:

* sredstva za rad Općinskog vijeća ( dnevnice, naknada predsjedniku, rashodi protokola) u iznosu od 8.577,70 €.
* financiranje političkih stranaka u iznosu od 3.477,34 €.

**Program 1002 -PRIPREMA, DONOŠENJE I PROVEDBA AKATA I MJERA IZ DJELOKRUGA IZVRŠNOG TIJELA**

U okviru navedenog programa utrošena su sredstva u iznosu od 267.295,08 €. Navedena sredstva utrošena su na realizaciju sljedećih aktivnosti:

* promidžba općine i ostale manifestacije – Dan općine u iznosu od 35.984,58 €.
* administrativno, tehničko i stručno osoblje ( trošak plaće, doprinosa, naknada za prijevoz, te ostali nespomenuti rashodi) u iznosu od 231.310,05 €.
* nabava dugotrajne opreme za potrebe Općine ( nabava opreme za hlađenje, računalna oprema, te ostala oprema) u iznosu od 16.578,04 €.

**Program 1003 – ODRŽAVANJE KOMUNALNE INFRASTUKRUTE**

U okviru navedenog programa utrošena su sredstva u iznosu od 46.631,62 €, navedena sredstva utrošena su na realizaciju sljedećih aktivnosti:

* održavanje led javne rasvjete u iznosu od 2.734,85 €
* održavanje javnih površina u iznosu od 10.734,14 €
* gorivo, energija, komunikacije ( troškovi goriva, električne energije i plina, te telefona) u iznosu od 25.228,38 €
* opskrba vodom ( troškovi vode) u iznosu od 1.698,16 €
* nabava strojeva-kosilica u iznosu od 6.236,09 €

 **Program 1004 – ZAŠTITA OKOLIŠA**

U okviru navedenog programa utrošena su sredstva u iznosu od 14.437,39 €, a navedena sredstva utrošena su na realizaciju sljedećih aktivnosti:

* zaštita okoliša – odvoz smeća u iznosu od 9.199,24 €
* zaštita okoliša-sanacija divljih odlagališta otpada 1.672,17 €
* veterinarske usluge u iznosu od 1.368,10 €
* zbrinjavanje miješanog komunalnog otpada u iznosu od 2.197,88 €

**Program 1005 – PROSTORNO UREĐENJE I UNAPREĐENJE STANOVANJA**

U okviru navedenog programa utrošena su sredstva u iznosu od 60.825,13 €, navedena sredstva utrošena su na realizaciju sljedećih aktivnosti:

* geodetsko-katastarske usluge u iznosu od 5.100,00 €
* uređenje prostora -izmjene i dopune prostornog plana općine Sveti Đurđ u iznosu od 5.100,00 €
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Hrženica u iznosu od 15.056,47 €
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Sveti Đurđ u iznosu od 6.451,06 €
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Struga u iznosu od 3.934,35 €
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Karlovec Ludbr4eški u iznosu od 2.150,76 €
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Luka Ludbreška u iznosu od 1.798,64 €
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Priles u iznosu od 272,59 e
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Sesvete Ludbreške u iznosu od 549,24 €
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Komarnica Ludbreška u iznosu od 2.259,60 €
* održavanje i uređenje građevinskih objekata – poslovni prostor u zgradi općine u iznosu od 1.545,00 €
* održavanje nerazvrstanih cesta – šljunčanje poljskih puteva u iznosu od 12.936,17 €
* uređenje zapuštenih objekata po naseljima u iznosu od 3.671,25 €

 **Program 1006 – RAZVOJ POLJOPRIVREDE**

U okviru navedenog programa utrošena su sredstva u iznosu od 12.320,00 €, navedena sredstva utrošena su na realizaciju sljedećih aktivnosti:

* subvencije poljoprivrednicima ( novčane potpore proizvođačima mlijeka i uzgajivačima svinja) u iznosu od 11.720,00 €
* subvencije obrtnicima ( novčane potpore mladim obrtnicima s područja općine) u iznosu od 600,00 €

 **Program 1007 – IZGRADNJA OBJEKATA KOMUNALNE INFRASTRUKTURE**

U okviru navedenog programa utrošena su sredstva u iznosu od 214.130,03 €, navedena sredstva utrošena su na realizaciju sljedećih aktivnosti:

* izgradnja pješačko-biciklističke staze po naseljima općine uz lokalne i županijske ceste ( geodetska situacija za projektiranje pješačko-biciklističke staze) u iznosu od 30.984,25 €
* trošak konzultantskih kuća – izrada projekta u iznosu od 4.450,00 €
* uređenje proizvodno prostornog prostora u Strugi u iznosu od 1.245,00 €
* izgradnja nerazvrstanih cesta -asfaltiranje u iznosu od 71.194,55 €
* izgradnja dječjeg igrališta -dječji vrtić „ Suncokret Sveti Đurđ“ u iznosu od 6.957,50 €
* izrada projektne dokumentacije i građenje zgrade javne i društvene namjene ( dom za dnevni boravak starijih osoba sa smještajnim jedinicama) u iznosu od 63.395,79 €
* izgradnja prilazne ceste sa javnom rasvjetom za romska naselja ( Sveti Đurđ i Karlovec Ludbreški) u iznosu od 33.402,94 €
* dogradnja dječjeg vrtića „ Suncokret Sveti Đurđ“ u iznosu od 2.500,00 €

 **Program 1008 – PROMICANJE KULTURE**

U okviru navedenog program utrošena su sredstva u iznosu od 65.473,59 €, navedena sredstva utrošena su na realizaciju na sljedećih aktivnosti:

* informiranje putem Radio Ludbrega u iznosu od 1.500,00 €
* sufinanciranje programa udruga i KUD-ova u kulturi ( odluka o odabiru programa/projekta za dodjelu financijske potpore) u iznosu od 59.447,96 €
* likovna kolonija ( slikanje povodom manifestacije Dana općine Sveti Đurđ) u iznosu od 4.525,63 €

**Program 1009 – RAZVOJ SPORTA I REKREACIJE**

U okviru navedenog programa utrošena su sredstva u iznosu od 67.576,03 €, navedena sredstva utrošena su na realizaciju sljedećih aktivnosti:

* sufinanciranje rada Zajednice sportskih udruga ( novčana pomoć nogometnim klubovima i Nogometnom centru Sveti Đurđ) u iznosu od 48.971,74 €
* uređenje svlačionica po nogometnim klubovima ( uređenje svlačionice ŠNK „ Drava Sveti Đurđ“, ŠNK Karlovec Ludbreški, ŠNK „ Radnički“ Hrženica i ŠNK „ Ajax“ Komarnica ) u iznosu od 18.604,29 €

**Program 1010 -RELIGIJSKE JAVNE POTREBE**

U okviru navedenog programa utrošena su sredstva u iznosu 4.000,00 €.

**Program 1011 – SOCIJALNA SKRB**

U okviru navedenog programa utrošena su sredstva u iznosu od 64.310,08 €, navedena sredstva trošena su na realizaciju sljedećih aktivnosti:

* pomoć obitelji -jednokratne pomoći ( prijenos sredstva – pomoć – logoped) u iznosu od 3.134,80 €
* pomoć za novorođenu djecu ( isplata naknade za novorođenče) u iznosu od 400,00 €
* pomoć obiteljima – darovi za djecu ( knjige i pokloni za Svetog Nikolu) u iznosu od 766,07 €
* pomoć umirovljenicima – prigodna nagrada ( božićnica i uskrsnica umirovljenicima i osobama sa nižim mirovinama) u iznosu od 46.913,85 €
* humanitarna skrb i drugi interesi građana – Crveni križ ( sufinanciranje Crvenog križa) u iznosu od 4.083,28 €
* pomoć nacionalnim zajednicama i manjinama Romi ( uplata prijevoza i izleta za učenika pripadnike nacionalne manjine ) u iznosu od 1.012,08 €
* financijska pomoć obiteljima za ulaganje u izgradnju i adaptaciju stambenih objekata ( financijska pomoć za ulaganje u izgradnju novog ili adaptaciju i uređenje postojećeg stambenog objekta na području općine Sveti Đurđ- mlade obitelji) u iznosu od 8.000,00 €

**Program 1012- ZAŠTITA OD POŽARA**

U okviru navedenog programa utrošena su sredstva u iznosu od 27.783,46 €. Navedena sredstva utrošena su na realizaciju sljedećih aktivnosti:

* osnovna djelatnost vatrogasne zajednice ( sufinanciranje VZO Sveti Đurđ) u iznosu od 22.000,00 €
* dobrovoljna vatrogasna društva ( prijenos sredstva dobrovoljnim vatrogasnim društvima s područja općine za kupnju opreme i uniformi, te održavanja vatrogasnih natjecanja ) u iznosu od 3.033,46 €
* izgradnja vatrogasnog spremišta – DVD Struga ( uređenje prostora, tehnički pregled prostora, dobivanje uporabne dozvole ) u iznosu od 2.750,00 €

**GLAVA 002 03: Obrazovanje ( predškolski odgoj, osnovno, srednjoškolko i visoko)**

**Program 1001 – PREDŠKOLSKI ODGOJ**

U okviru navedenog programa utrošena su sredstva u iznosu od 221.421,50 €. Navedena sredstva utrošena su na:

* redovan rad dječjeg vrtića „ Suncokret Sveti Đurđ“ ( plaće, doprinosi, troškovi energije, namirnica, uredski materijal, službena radna odjeća, komunalne usluge) u iznosu od 221.421,50 €

 **Program 1002 – OSNOVNOŠKOLSKO OBRAZOVANJE**

U okviru navedenog programa utrošena su sredstva u iznosu od 32.729,92 €

Navedena sredstva utrošena su na realizaciju sljedećih aktivnosti:

* sufinanciranje radnih bilježnica, prijevoza, natjecanja, prehrane i produženog boravka učenika osnovne škole u ukupnom iznosu od 25.280,91 €
* sufinanciranje dogradnje osnovne škole- najam u iznosu od 7.449,01 €

 **Program 1003 – SREDNJEŠKOLSKO OBRAZOVANJE**

U okviru navedenog programa utrošena su sredstva u iznosu od 9.888,11 €. Navedena sredstva utrošena su na:

* sufinanciranje cijene prijevoza učenika srednjih škola u iznosu od 9.888,11 €

 **Program 1004 – VISOKOŠKOLSKO OBRAZOVANJE**

U okviru navedenog programa utrošena su sredstva u iznosu od 0,00 €

**IV. IZVJEŠTAJ O DANIM JAMSTVIMA I IZDACIMA PO JAMSTVIMA**

Prema podacima Jedinstvenog upravnog odjela, Općina Sveti Đurđ vodi dana i primljena jamstva prema sljedećim podacima:

* primljena bjanko zadužnica OV-1785/2024 u iznosu od 30.000,00 € kao jamstvo za ozbiljnost ponude ili za uredno ispunjenje ugovora kod jednostavnih i javnih nabava.

**V. IZVJEŠTAJ O KORIŠTENJU PRORAČUNSKE ZALIHE**

Temeljem članka 65. Zakona o Proračunu ( „ Narodne novine“ broj 144/21) propisano je da se u proračunu utvrđuju sredstva za proračunsku zalihu.

Sredstva proračunske zalihe mogu iznositi najviše 0,50 proračunskih prihoda bez primitaka, a visina sredstva proračunske zalihe utvrđuju se Odlukom o izvršenju Proračuna.

Sukladno Zakonu, sredstva proračunske zalihe mogu se koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

O korištenju proračunske zalihe odlučuje Općinski načelnik, te je dužan o istome izvijestiti Općinsko vijeće.

U prvoj polovici 2024. godine Općina Sveti Đurđ nije koristila sredstva proračunske zalihe.

**VI. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Na dan 30.06.2024.godine obveze za kredite i zajmove Općine Sveti Đurđ iznose 0,00 eura.

**Klasa:**400-08/24-03/1

**Urbroj:**2186-21-03-24-1

**Sveti Đurđ,** 5.9.2024.

 **JUO Općine Sveti Đurđ**

 **Pročelnica**

Helena Vuk, mag.iur